armvectores/hy_wikipedia_2023 huggingface dataset:
Նաչո Գոնսալես

Խոսե Իգնասիո Նաչո Գոնսալես Սաենս (իսպ.՝ José Ignacio Natxo González Sáenz, հուլիսի 29, 1966(1966-07-29), Վիտորիա, Իսպանիա), իսպանացի նախկին ֆուտբոլիստ, ֆուտբոլային մարզիչ։ 2017 թվականի հունիսից գլխավորում է «Ռեալ Սարագոսան»։


== Կարիերա ==
Գոնսալեսը, որպես ֆուտբոլիստ հանդես գալով միայն սիրողական մակարդակում, խաղացողի կարիերան ավարտել է 20 տարեկանում։ Իր մարզչական գործունեությունը նա սկսել է իր հայրենի քաղաքի «Ալավես» ակումբում՝ 1994 թվականից աշխատելով երիտասարդական թիմի հետ։ 1997 թվականին Նաչո Գոնսալեսը գլխավորել է «Ալավեսի» երկրորդ թիմը։
2004 թվականին Գոնսալեսը նշանակվել է «Ռեուս Դեպորտիու» ակումբի գլխավոր մարզիչ, որը նրա գլխավորությամբ անցել է Սեգունդա Բ 2004/05 մրցաշրջանի արդյունքներով։ 2005/06 մրցաշրջանում «Ռեուս Դեպորտիուն» իր խմբում զբաղեցրել է 17-րդ տեղը և կրկին անցել Տերսերա՝ մինչև վերջին փուլը պայքարելով լիգայում իր տեղը պահպանելու համար։
2007 թվականի հունիսին Գոնսալեսը գլխավորել է կատալոնական մեկ այլ ակումբ՝ «Սանտ Անդրեուն», որը նույնպես այդ ժամանակ հանդես էր գալիս Տերսերայում։ Նրա գլխավորությամբ թիմը առաջին իսկ փորձից անցել է Սեգունդա Բ։ Իր նշանակումից չորս տարի անց Նաչո Գոնսալեսը հեռացվել է պաշտոնից ակումբի ֆինանսական խնդիրների պատճառով։
2012 թվականի հունիսի 14-ին Նաչո Գոնսալեսը նշանակվել է «Ալավեսի» գլխավոր մարզիչ, որը 2012/13 մրցաշրջանի արդյունքում հաղթել է Սեգունդա Բ-ի իր խմբում և փլեյ-օֆֆում պարտության մատնել «Ռեալ Հաենին»՝ անցնելով Սեգունդա։ 2013 թվականի հունիսի 7-ին Նաչո Գոնսալեսը երկարաձգել է ակումբի հետ պայմանագրի ժամկետը։
2013 թվականի դեկտեմբերի 3-ին Գոնսալեսը հեռացվել է պաշտոնից Սեգունդայում անհաջող մեկնարկի համար։ Հաջորդ տարվա հունիսի 1-ին նա վերադարձել է «Ռեուս Դեպորտիվո», որն այդ ժամանակ հանդես էր գալիս Սեգունդա Բ-ում։
2015 թվականի հունիսի 8-ին Գոնսալեսն ակումբի հետ կնքել է քառամյա նոր պայմանագիր։ 2015/16 մրցաշրջանում «Ռեուս Դեպորտիուն» հասել է Իսպանիայի գավաթի խաղարկության 1/16 եզրափակիչ, որտեղ զիջել է Մադրիդի «Ատլետիկոյին», ինչպես նաև հաղթել է իր խմբում Սեգունդա Բ-ում և խաղացել փլեյ-օֆֆում։ Այնտեղ երկու խաղերի արդյունքում 4:0 հաշվով պարտության մատնելով Սանտանդերի «Ռասինգ» ակումբին՝ «Ռեուս Դեպորտիուն» իր պատմության մեջ առաջին անգամ անցել է Սեգունդա։
2017 թվականի հունիսի 11-ին Նաչո Գոնսալեսը երկամյա պայմանագիր է կնքել Սեգունդայի մեկ այլ ակումբի՝ «Ռեալ Սարագոսայի» հետ։


== Մարզչական կարիերայի վիճակագրություն ==
2018 թվականի հունվարի 19-ի դրությամբ


== Ծանոթագրություններ ==


== Արտաքին հղումներ ==
Մարզչի էջ bdfutbol.com կայքում
Քաղաքացիական ավիացիայի միջազգային կազմակերպություն

Քաղաքացիական ավիացիայի միջազգային կազմակերպություն (ԻԿԱՕ, ծագում՝ անգլ.՝  ICAO — International Civil Aviation Organization), ՄԱԿ-ի հաստատությունն է, որը որոշում է քաղաքացիական ավիացիայի միջազգային չափանիշները և կոորդինացնում է դրա զարգացումը անվտանգության և արդյունավետության բարձրացման համար։
Սվետլանա Եսայան

Եսայան Սվետլանա Արարատի (հուլիսի 29, 1953(1953-07-29), Բաքու, Ադրբեջանական ԽՍՀ, ԽՍՀՄ), հայ ազատամարտիկ։ ՊԲ կապիտան (2003) Թեթև աթլետ, ԽՍՀՄ սպորտի վարպետ (1978 ՏՏ աշխարհի եռակի չեմպիոն (1991, 1998 թվականներին 1 մարզաձևից), Հայաստանի բազմակի չեմով» Ավարտել է Բաքվի ֆիզիկական կուլտուրայի ինստիտուտը (1974)։
1974-1978 թվականներին՝ «Աշխատանքի «Սպարտակ» սպորտային ընկերությունն» մարզիչ։ 1978-1983 թվականներին ծառայել է ԽՍՀՄ ԶԱՏ-ում, 1993-1996 թվականներին՝ ՀՀ ներքին զորքերում պետի տեղակալ), 2003 թվականից՝ ՊԲ-ում։
1989-1994 թվականներին մասնակցել է Ֆիզուլիի, Զանգելանի, Կուբաթլուի, Քելբաջարի ազատագրական մարտերին։
Ժակքարդի մեքենա

Ժակքարդի մեքենա, խոշոր նախշերով գործվածքների մշակման համար ջուլհակահաստոցի հարմարանք։ Կոչվում է ֆրանսիացի ջուլհակ և գյուտարար Ժակքարդի անունով։ 
Ժակքարդի մեքենան հնարավորություն է տալիս երախի առաջացման դեպքում՝ ջուլհակահաստոցի վրա առանձին կառավարել հենքի յուրաքանչյուր թելի կամ մի խումբ թելերի տեղաշարժը և մշակել այնպիսի գործվածքներ, որոնց զարդանախշը կազմված է մեծ թվով թելերից։ Այդ մեքենայով կարելի է պատրաստել զգեստի նախշավոր և դեկորատիվ գործվածքներ, գորգեր, սփռոցներ։ Ունի դանակներ, հելուններ, ասեղներ, շրջանակի տախտակ և քուղեր, ծակատված պրիզմա։ 
Ժակքարդի մեքենայի աշխատանքի սկզբունքը կիրառվում է ոչ միայն տեքստիլագործության մեջ, այլն տեխնիկայի այն բնագավառներում, որտեղ պահանջվում է տարրերի բարդ և բազմազան համակցությունների հաջորդական վերարտադրություն։
Գազի համալսարան

Գազի համալսարան (թուրքերեն՝ Gazi Üniversitesi), բարձրագույն ուսումնական հաստատություն Անկարայում։
Հիմնադրվել է 1926 թվականին Մուստաֆա Քեմալ Աթաթուրքի կողմից որպես ուսուցիչների վերապատրաստման ինստիտուտ։ 1982 թվականին, երբ Տնտեսագիտության և կոմերցիայի Անկարայի համալսարանը, Անկարայի պետական ինժեներաճարտարապետական ակադեմիան և մի շարք այլ ուսումնական հաստատություններ միացան իրար, ձևավորվեց Գազի համալսարանը։ Ներկայումս համալսարանը բաղկացած է 25 ֆակուլտետներից և 18 գիտահետազոտական կենտրոններից։ Համալսարանում սովորում են մոտ 50 000 ուսանողներ, այդ թվում նաև 1500 ուսանողներ Միջին Ասիայի թյուրքական երկրներից։ Գազիի համալսարանը ավարտել են Իլհան Բերքը, Մուստաֆա Բալելը, քաղաքական գործիչներ, 2004 թվականի օլիմպիական չեմպիոնուհի Նուրջան Թայլանը։ Համալսարանի ներկայիս ռեկտորն է դոկտոր Իբրահիմ Ուսլանը։


== Ֆակուլտետներ ==
Արվեստների ֆակուլտետ
Արվեստի և դիզայնի ֆակուլտետ
Ճարտարապետության ֆակուլտետ
Հաղորդակցության ֆակուլտետ
Տնտեսագիտության և կառավարման ֆակուլտետ
Ինժեներիայի ֆակուլտետ
Գեղեցիկ արվեստների ֆակուլտետ
Առողջապահական գիտությունների ֆակուլտետ
Իրավագիտության ֆակուլտետ
Բժշկական ֆակուլտետ
Դեղագործական ֆակուլտետ
Գիտությունների ֆակուլտետ
Տեխնիկական կրթության ֆակուլտետ
Տեխնոլոգիայի ֆակուլտետ
Առևտրի և զբոսաշրջային կրթության ֆակուլտետ
Տուրիզմի ֆակուլտետ
Մասնագիտական կրթության ֆակուլտետ
Գազի կրթության ֆակուլտետ
Արդյունաբերական արվեստների կրթության ֆակուլտետ
Փոլաթլըի անվան արվեստների և գիտությունների ֆակուլտետ


== Ծանոթագրություններ ==


== Արտաքին հղումներ ==
Համալսարանի պաշտոնական կայք էջը Archived 2007-01-12 at the Wayback Machine. (անգլ.)(թուրքերեն)
Գրադարան Archived 2006-08-03 at the Wayback Machine. (թուրքերեն)
Ռադիո Գազի FM Archived 2010-02-17 at the Wayback Machine. (թուրքերեն)
Ինժեներական ֆակուլտետ Archived 2012-04-11 at the Wayback Machine. (թուրքերեն)
Ճարտարապետության ֆակուլտետ Archived 2012-04-18 at the Wayback Machine. (թուրքերեն)
Տնտեսագիտության և կառավարման ֆակուլտետ Archived 2011-06-15 at the Wayback Machine. (թուրքերեն)
Նովոբնիկոլաևսկի (Մարտինովսկի շրջան)

Նովոբնիկոլաևսկի (ռուս.՝ Новониколаевский), գյուղ (խուտոր) Ռուսաստանի Դաշնության Ռոստովի մարզի Մարտինովսկի շրջանում։ Մտնում է Ռուբաշկինսկի գյուղական համայնքի կազմի մեջ։
Ռաֆայել Հարությունյան (նկարիչ)

Անվան այլ կիրառումների համար տե՛ս՝ Ռաֆայել Հարությունյան (այլ կիրառումներ)Ռաֆայել Հովակիմի Հարությունյան (1925, Թիֆլիս, ԱԽՖՍՀ, ԽՍՀՄ), թատերական նկարիչ։


== Կենսագրություն ==
1953 թվականին ավարտել է Թբիլիսիի գեղարվեստի ակադեմիան։ 1953 թվականից մասնակցել է ցուցահանդեսների։ Ապրել է Էլիստայում (Կալմիկական ԱԽՍՀ)։


== Ստեղծագործություններ ==
Թատերական ձևավորումներ է կատարել Թբիլիսիի Ալեքսանդր Գրիբոյեդովի անվան թատրոնում, «Մեկ գիշեր» (Օրջոնիկիձեում), «Ինչ որ շատ մոտ տեղում» (Էլիստայում),«Փարավոններ», «Հրաշալի գանձ»։


== Ծանոթագրություններ ==
Մոնոկուլտուրա

Մոնոկուլտուրա, երկրագործության մեջ (մոնո․․․ և լատիներեն cultura- մշակում, զարգացում), I․ տնտեսությունում մշակվող գյուղատնտեսական միակ կուլտուրա։ 2․ Մեկ տեսակ կուլտուրայի երկարատև, անընդհատ (կրկնվող) աճեցումը միևնույն հողամասում (դաշտ, բանջարանոց, մարգագետին)՝ առանց ցանքաշրջանառության (կուլտուրաների հաջորդափոխման) պահպանման։ Մոնոկուլտուրայի դեպքում վատանում են հողի ֆիզիկական հատկությունները, նվազում հումուսի պարունակությունը, հողը միակողմանի ուժասպառվում է (օրինակ, հացահատիկային բույսերի երկարատև մշակումը միևնույն հողամասում հողը աղքատացնում է առավելապես ֆոսֆորով, շաքարի ճակնդեղինն ու կարտոֆիլինը՝ կալիումով, ընդավորներինը՝ ֆոսֆորով և կալցիումով), էրոզացվում են։ Դրա հետևանքով բերքատվությունը կտրուկ (1,5—2 անգամ) նվազում է։ Պարարտացումը միայն դանդաղեցնում է պրոցեսը։ Մոնոկուլտուրան պայմաններ է ստեղծում մշակվող կուլտուրային հարմարված մոլախոտերի, վնասատու միջատների և հիվանդությունների հարուցիչների ինտենսիվ բազմացման համար։ Երկրագործության ինտենսիվացմանը զուգընթաց (ցանքաշրջանառությունների կիրառում) մոնոկուլտուրայից դուրս մղվեց։
1431

1431 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1431 թվականն է, 
XV դարի 31-րդ տարին։


== Դեպքեր ==


== Ծնունդներ ==


== Մահեր ==
Հուշարձան մոռացված պատերազմի, որը փոխել է պատմության ընթացքը

Հուշարձան մոռացված պատերազմի, որը փոխել է պատմության ընթացքը (ռուս.՝ Монумент «Памяти забытой войны, изменившей ход истории»), հուշարձան Ռուսաստանի Կալինինգրադի մարզի Գուսև քաղաքում։ Տեղադրվել է Առաջին համաշխարհային պատերազմի սկսվելուց հարյուր տարի անց և նվիրված է պատերազմում զոհված ռուս զինվորների ու սպաների հիշատակին։
Բրոնզե արձաններն ստեղծել է ռուս և ամերիկացի նկարիչ և քանդակագործ Միխայիլ Շեմյակինը։ Հուշարձանը «Технополис GS» այգու կենտրոնական կոմպոզիցիան է։


== Պատմություն ==
Հուշարձանը նվիրված է 1914 թվականի օգոստոսի 20-ին տեղի ունեցած Գումբինենի մարտում զոհված ռուս զինվորների ու սպաների հիշատակին։ Տեղադրվել է Ռուսաստանի ռազմա-պատմական միության նախաձեռնությամբ։ Հուշարձանի նախագծի հեղինակն է քանդակագործ Միխայիլ Շեմյակինը։ Տեղադրված է «Технополис GS» այգում, որ գտնվում է Կալինինգրադի մարզի Գուսև (նախկինում՝ Գումբինեն) քաղաքից ոչ հեռու։
Հուշարձանը ներկայացնում է Առաջին համաշխարհային պատերազմի սոցիալական ողբերգությունը։ Համամարդկային աղետն արտացոլված է երեք կերպարների միջոցով. զինվորը գամված է «ճակատագրի անվին», իսկ երկու կանայք, որ ձեռքերն ուղղել են դեպի նա, այրիներն ու մայրերն են։ Հուշարձանի պատվանդանն ստեղծվել է ռմբակոծման ժամանակ վնասված պահարանների տեսքով, որոնց վրա տեղադրված են լուսանկարներ, քարտեզներ ու պատերազմի ժամանակների ռազմական փաստաթղթեր։ Հուշարձանի մոտ տեղադրված են ցուցատախտակներ, որոնցում ներկայացված են Առաջին համաշխարհային պատերազմի դեպքերը։
Հուշարձանի հանդիսավոր բացումը տեղի է ունեցել 2014 թվականի օգոստոսի 24-ին Ռուսաստանի ռազա-պատմական միության կողից կազմակերպված «Գումբինենի ճակատամարտ» ռազմա-պատմական փառատոնի շրջանակներում։ Բացման արարողությանը մասնակցել են Ռուսաստանի Դաշնության մշակույթի նախարար, Ռուսաստանի ռազմա-պատմական միության նախագահ Վլադիմիր Մեդինսկին, Կալինինգրադի մարզի նախկին նահանգապետ Նիկոլայ Ցուկանովը, «Գուսևի քաղաքային շրջան» մունիցիպալ կազմակերպության ղեկավար Եվգենի Միխայովն ու հուշարձանի հեղինակ Միխայիլ Շեմյակովը։


== Ծանոթագրություններ ==
Մարկ Ռոնսոն

Մարկ Դենիել Ռոնսոն (անգլ.՝ Mark Daniel Ronson, սեպտեմբերի 4, 1975(1975-09-04), Նոթինգ Հիլ, Կենսինգտոն և Չելսի, Մեծ Լոնդոն, Անգլիա, Միացյալ Թագավորություն), ամերիկացի դիջեյ, կիթառահար, երաժշտական պրոդյուսեր, կատարող և Allido Records–ի ստեղծողներից մեկը։ Նա հանդես է գալիս իր խմբի հետ Mark Ronson & The Business Intl անվանմամբ։
Նրա դեբյուտային Here Comes the Fuzz ալբոմը չդարձավ բրիտանական երաժշտության մեջ սենսացիա, միայն երկրորդ սկավառակը՝ Version 30–րդ տեղը գրավեց և Մարկ Ռոնսոնը Բրիտանական անվանակարգից, որպես «2008 թվականի լավագույն կատարող»։ Երրորդ ստուդիական ալբոմը՝ Record Collection, թողարկվեց 2010 թվականի սեպտեմբերի 27–ին։
Մարկ Ռոնսոնը նաև հայտնի է, որպես սաունդ-պրոդյուսեր։ Նա իր դերն է ունեցել բրիտանական երգիչների կարիերայում, ինչպիսիք են՝ Էմի Ուայնհաուսը, Լիլի Ալենը, Էստելը և Ադելը։ 2012 թվականին Ռոնսոնը Coachella խրախճատոնում ծրագիր է ներկայացրել, որից հետո վերադարձել է Եվրոպա և սկսել է երաժշտության պրոդյուսեր աշխատել լոնդոնական Օլիմպիական խաղերի և թագավորական պալատի համար։
2011 թվականի աշնանը Մարկ Ռոնսոնը Քեթի Բիի հետ ձայնագրել է թրեք օլիմպիական խաղերի համար՝ «Anywhere In The World», Move to the beat ընկերության շրջանակներում։


== Սկավառակագրությունը ==


== Ծանոթագրություններ ==


== Արտաքին հղումներ ==
markronson.co.uk Մարկ Ռոնսոն. պաշտոնական կայք
Մարկ Ռոնսոն Թվիթթերում
Մարկ Ռոնսոն  էջը Յություբ տեսահոսթինգում
Մարկ Ռոնսոն Ֆեյսբուքում
Ռուբինովկա (գյուղ, Ջանկոյի շրջան)

Ռուբինովկա (ուկրաիներեն՝ Рубинівка, Ղրիմի թաթարերեն՝ Bek Qazı), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Բեկկազի։
2001 թվականի տվյալներով Ռուբինովկա գյուղում բնակվում էր 449 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դու Ջի Վոն

Դու Ջի Վոն (փետրվարի 14, 1968(1968-02-14), Սեուլ, Հարավային Կորեա), հարավկորեացի դերասանուհի։ Նա  հայտնի է դարձել  շնորհիվ՝ «Պալատի տիկնայք» (2001), «Տիկին Դակիչ» (2007) և «Նորից ժպտա» ֆիլմերի (2010)


== Կարիերա ==
1988 թվականին  Հանյանգի համալսարանը ավարտելուց հետո Դո Ջի Վոնը միանում է Կորեայի ազգային բալետին։
Նա ընտրվել է որպես բալետի ընկերության գովազդի մոդել, ինչը հանգեցրել է նրա դեբյուտին ժամանցի արդյունաբերության բնագավառում։
Նա սկսել է նկարահանվել հեռուստատեսային դրամաներում՝  Seoul Ddukbaegi (1990) և  Kareisky (1994): 2001 թվականին King Jungjong's 4th consort Park Gyeong Bin ֆիլմում նրա դերը ճանաչում ու ժողովրդականություն բերեց դերասանուհուն։
Բացի առաջատար դերերի շարքից, օրինակ` « Մեր երջանիկ ավարտը» (2008), Ջի-վոն ակտիվ է նաև հեռուստատեսությունում` հիմնականում մարմնավորելով երկրորդական դերեր։


== Անձնական կյանք ==
1998 թվականի հուլիսին Դուն առևանգվել է տղամարդու և կնոջ կողմից, ովքեր Սեուլի սպորտային կենտրոնի ավտոկայանատեղիում  դերասանուհուն սպառնում էին դանակով։ Զույգը նրան մտցրեց բեռնախցիկ և ընթացավ 5 ժամ շարունակ, միչև ₩ 14 միլիոն փրկագին ստանալը։


== Ֆիլմերի ցանկ ==
Հեռուստատեսային դրամա

Իմ աղջիկը, Գեում Սա-վոուլ  (MBC, 2015-2016)
Դաժան տիկնայք (KBS2, 2015)
Բուժող (KBS2, 2014-2015)
Ոսկե ծիածան (MBC, 2013-2014)
Մաքուր սեր (KBS2, 2013)
Կարոտում եմ քեզ  (MBC, 2012-2013)
Ժպտա նորից (KBS1, 2010-2011)
Երեք եղբայրներ  (KBS2, 2009-2010)
2 հիվանդանոց  (MBC, 2008-2009)
Մեր երջանկության ավարտը (MBC, 2008)
Դավադրություն դատարանում (KBS2, 2007)
Երկիր (SBS, 2004-2005)
Մայրիկի երգը  (SBS, 2002)
Տիկնայք պալատում  (SBS, 2001-2002)
Հեռուստացույց Ռոման կամուրջ «լանդշաֆտ»  (KBS2, 2000)
Սիրո կռուիզ (KBS2, 2000)
Հայտարարություն խելագարություն Է (KBS2, 1999-2000)
Թուղթ կռունկ (KBS2, 1998-1999)
Ձեզ երջանկություն (KBS2, 1998)
Լեգենդ հերոսների մասին  (MBC, 1997-1998)
Եղբայրները գետում (SBS, 1996-1997)
Տղամարդիկ բաղնիքում  (KBS2, 1995-1996)
Հյուրանոց (MBC, 1995)
Կորեական (MBC, 1994-1995)
Քաղաքի Ադամ (MBC, 1994-1995)
Առանց քեզ, երջանկություն (MBC, 1993)
Ամպրոպային մրցաշրջանում (MBC, 1993)
Պիկ Իչուլ (MBC, 1992)
Պահպանեք Ձեր երգը ներքև (SBS, 1991)
Մոմեր, քանի որ (KBS2, 1991)
Դուկբաեգի Սեուլ (KBS1, 1990-1991)
Երկու օրագրեր (MBC, 1990)
Ջնջել կնոջը (KBS2, 1990)
Ձախողման կեսը (KBS2, 1989)Ֆիլմ

Խճճվել  (2014)
Ժամանակակից տղան (2008)
Դակիչ Լեդի (2007)
Չես սիրում ինձ (2006)
Մոխրոտը (2006)
Բոբիկ Կի-բոնգ (2006)
Թռչող տղաներ (2004)


== Ծանոթագրություններ ==


== Արտաքին հղումներ ==
Do Ji-won at Namoo Actors (կոր.)
Դու Ջի Վոն / HanCinema 
Կաղապար:Kmdb person
Դու Ջի Վոն Internet Movie Database կայքում
Վիլանուովա սուլ Կլիզի

Վիլանուովա սուլ Կլիզի (իտալերեն՝ Villanuova sul Clisi), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 4720 մարդ, խտությունը՝ 524 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 25089։ Հեռախոսային կոդ՝ 0365։


== Ժողովրդագրություն ==


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նովի (գյուղ, Երմեկեևսկի շրջան)

Անվան այլ կիրառումների համար տե՛ս՝ ՆովիՆովի (ռուս.՝ Новый, բաշկիրերեն՝ Новый), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 324 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարդան Քեչիչյան

Վարդան արքեպիսկոպոս Քեչիչյան (սեպտեմբերի 13, 1933(1933-09-13), Քեսապ (Քեսաբ), Լաթակիայի գավառ, Լաթակիայի մարզ, Սիրիա - նոյեմբերի 22, 2017(2017-11-22), Լիդո, Վենետիկ, Իտալիա), հայ կաթոլիկ վարդապետ, Մխիթարյան միաբանության անդամ։ Նա ծառայել է որպես Մարդինի հայերի արքեպիսկոպոս և Արևելյան Եվրոպայում  հայ կաթոլիկների մի շարք ծիսական կանոնների համահեղինակ 2001 թվականի փետրվարի 17-ից մինչև իր պաշտոնավարման ավարտը՝ 2005 թվականի ապրիլի 2-ը։


== Կյանք ==
Արքեպիսկոպոս Քեչիչյանը ծնվել է Սիրիայի հայկական ընտանիքում։ Դպրոցն ավարտելուց հետո նա միացել է Վենետիկի Մխիթարյաններին, որտեղ 1956 թվականի օգոստոսի 15-ին ձեռք է բերել կրոնական մասնագիտություն։ Իտալիայի պապական Գրիգորյան համալսարանում (1953-1959) սովորելուց և փիլիսոփայության և աստվածաբանության մասնագետի աստիճան ստանալուց հետո նա քահանա է ձեռնադրվել 1959 թվականի սեպտեմբերի 8-ին։
Ձեռնադրվելուց հետո նա ծառայել է Իտալիայի, Լիբանանի, Ֆրանսիայի, Արգենտինայի և Սիրիայի տարբեր Մխիթարյան հաստատություններում և միևնույն ժամանակ հովվական աշխատանք է կատարել հայ կաթոլիկների համար։ 1997-2000 թվականներին ծառայել է նաև որպես Մխիթարյանների վանահայր։
2001 թվականի փետրվարի 17-ին Վարդապետ Քեչիչյանը առաջադրվել է Հովհաննես Պողոս II պապի կողմից և 2001 թվականի մայիսի 13-ին ձեռնադրվել եպիսկոպոս՝ ձեռամբ Հայ Կաթողիկե եկեղեցու առաջնորդ Ներսես Պետրոս ԺԹ. Թարմունին պատրիարքի։
Արքեպիսկոպոս Քեչիչյանը հրաժարական է տվել՝ չհասնելով սահմանային տարիքի։ Նա մահացել է 2017 թվականի նոյեմբերի 22-ին՝ 84 տարեկան հասակում։


== Ծանոթագրություններ ==
Անն Սոֆի

Անն Սոֆի Դուրմեյեր (սեպտեմբերի 1, 1990(1990-09-01), Լոնդոն, Միացյալ Թագավորություն), ավելի հայտնի որպես Անն Սոֆի գերմանացի երգչուհի և երգահան է։ Աննը ներկայացրեց Գերմանիան Եվրատեսիլ 2015 երգի մրցույթում իր "Black Smoke" (Սև ծուխ) երգով՝ չվաստակելով ոչ մի միավոր։


== Կարիերայի սկիզբ ==
Անն Սոֆի Դուրմեյերը ծնվել է 1990 թվականի սեպտեմբերի 1-ին Լոնդոնում, բայց մանկության մեծ մասն անց է կացրել Համբուրգում։ Չորս տարեկանից Անն Սոֆին սկսել է զբաղվել բալետով, իսկ 14 տարեկանում վերջնական որոշեց դառնալ երգչուհի։
Դպրոցն ավարտելուց հետո Անն Սոֆի տեղափոխվել է Նյու Յորք և երկու տարի սովորել է տեղի ինստիտուտում։ Նյու Յորքում գտնվելու ժամանակ նա սկսել է երգեր գրել և կատարել։ Հետո վերադառնում է Համբուրգ և 2013 թվականին Անն Սոֆին ձայնագրել է իր սեփական դեմոալբոմը։


== Եվրատեսիլ 2015 ==

2015 թվականի  փետրվարի 19-ին Անն Սոֆին ներկայացրել է Գերմանիան «Jump the Gun» երգով։
Մինչ Եվրատեսիլ 2015 թվականը ներկայացնելը նա մասնակցել է ազգային մրցույթին։ Մրցույթի կարևոր՝ երրորդ ռաունդում Անն Սոֆին կատարել է "Black Smoke" երգը, բայց հեռուստադիտողների մեծ մասը (78,7%) տվել իր նախապատվությունը Անդրեաս Կյումերտին։ Սակայն Անդրեասը հենց բեմի վրա հրաժարվել է ներկայացնել Գերմանիան Եվրատեսիլ 2015 թվականում, և Գերմանիան ներկայացնելու իրավունքը անցել է Անն Սոֆիին։
Սակայն Եվրատեսիլի եզրափակչում Անն Սոֆին զբաղեցրել է 26-րդ տեղը, չստանալով ոչ մի բալ։
Ապրիլի 24-ին երգչուհին թողարկեց երկրորդ ստուդիական ալբոմը որը կոչվում է Silver into Gold, ալբոմը հետագայում զբաղեցրել է 82-րդ տեղը Գերմանիայի հիթ-շքերթում։


== Սկավառակագրություն ==


=== Ալբոմներ ===
2013 — Time Extended
2015 — Silver into Gold


=== Երգեր ===
2012: Get Over Yourself
2015: Jump the Gun
2015: Black Smoke


== Ծանոթագրություններ ==


== Արտաքին հղումներ ==
Անն Սոֆի Թվիթթերում
Անն Սոֆի Ֆեյսբուքում
Անն Սոֆի Ինստագրամում
Կորշունի (գյուղ, Ուգրանսկի շրջան)

Անվան այլ կիրառումների համար տե՛ս՝ ԿորշունիԿորշունի (ռուս.՝ Коршуны), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առենչ

Առենչ, գյուղ արևմտյան Հայաստանում, Վանի շրջանում։ Հիշատակված է «Դիվան Հայոց Պատմութեան» մեջ։


== Ծանոթագրություններ ==
Գլոստեր

Գլոստեր (անգլ.՝ Gloucester), քաղաք Անգլիայում, տեղակայված առանձին շրջանում, «սիթի» կարգավիճակով։ Գտնվում է Սեվերն գետի վրա, Գլոստերշիր շրջանի կենտրոնում։
1974 թվականից քաղաքը վերափոխվել է վարչական քաղաք-շրջանի։ Զբաղեցնում է 40 քկմ տարածք և սահմանները տարածվում են հյուսիս-արևելքում Տյուկսբերի շրջանում, հարավ-արևմուտքից Ստրաուդ։ Քաղաքի տարածքում բնակվում է 109 885 մարդ, խտությունը կազմում է մոտ 2711 մարդ/քկմ։
Գլոստերը կառավարվում է քաղաքային խորհրդի կողմից, կազմված 35 պատգամավորներից, որոնք ընտրվում են 15 շրջաններից։ Վերջին 19 ընտրվածների տեղերը այժմ զբաղեցնում են կոնսերվատորները։
Քաղաքի տարածքում է տեղակայված Գլոստերի մայր տաճարը (Cathedral Church of St Peter and the Holy and Undivided Trinity), որը 11—15-րդ դարերի կառույց է։


== Պատկերասրահ ==
Սուրբ Փրկիչ վանք (Թորդան)

Սուրբ Փրկիչ վանք (Թորդան),, Հայ Առաքելական Սուրբ Եկեղեցի,  գտնվում է Արևմտյան Հայաստանի Երզնկա քաղաքից մոտ 7 կմ դեպի արևմուտք՝ Սեպուհ լեռան կողմերում, Թորդան գյուղի մեջ։ Կառուցվել է 1-ին դարում։
Վանքը կրել է նաև Սուրբ Խաչ, Սուրբ Նշան և Ինն Սրբոց Գերեզմանք անուններով։ Վերջին հիշատակված անվան ծագում եկել է այն բանից որ,  այնտեղ էին ամփոփված հայոց Տրդատ Գ Մեծարքա ի, նրա կնոջ Աշխենի և քրոջ Խոսրովիդուխտի, Գրիգոր Լուսավորչի, և Լուսավորչի տոհմի կաթողիկոսներ՝ Վրթանեսի, Յուսիկի և Գրիգորիսի (Աղուանքի եպիսկոպոս), Դանիել Ասորու և Խադի եկեղեցական գործիչների աճյունները։
Մեծ եղեռնի արդեն իսկ սկզբերին վանքից մնացել էր միայն գլխավոր տաճարի շենքը, որը Թորդանի բնակիչները այցելում էին որպես եկեղեցի, իրենց հոգևոր կարիքների համար։
Եկեղեցին բաժանված էր 2 մասի ներքի և արտաքին տաճարների։ Արտաքին տաճարը ուներ 3 սեղաններ, պատերը շաղախով ծեփված քարե շարվածքով, ձեղունը ատաղձներով ծածկուած։ Տաճարի ավագ սեղանի բեմի տակ գտնվում էր ներքին տաճարի մուտքը։
Ինչ վերաբերվում է ներքին տաճարին, այն  ամբողջութեամբ շաղախով ծեփված էր և խաչաձև էր, որի վրայ բարձրանում էր ութանիստ վեղարաձև գագաթ։ 
Աարևելյան  կամարի տակ ուներ ավագ սեղան, որը միակներ, իսկ բեմի տակ ամփոփված էին  Տրդատ Գ Մեծարքա ի և նրա կնոջ՝Աշխենի նշխարները, իսկ անմիջապես նրանց կողքին գտնվում էին 
Խոսրովիդուխտի և Դանիել Ասորուի գերեզմանները։
Հյուսիսային կամարի տակ էր գտնվում Վրթանեսի շիրիմը, իսկ հանդիպակաց հարավային կամարի տակ գտնվում էր Յուսիկի համանման շիրիմը։
Գրիգոր Լուսավորչի գերեզմանը գտնվում էր արևմտյան կամարի հարավային կողմում։ Ներքին տաճար մուտք գործելիս առաջինը հանդիպում էին Գրիգոր Լուսավորչի գերեզմանին։ Նոյն տեղում էր գտնվում նաև Գրիգորիսի շիրիմը։ Իսկ Խադի գերեզմանը գտնվում էր տաճարի հարավային կողմում՝ կողմնական ավանդատան մեջ։


== Ծանոթագրություններ ==
Կոլեպիետրո

Կոլեպիետրո  (իտալերեն՝ Collepietro), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 246 մարդ (2008 թվականի տվյալներով)։ Բնակչության խտությունը՝ 16 մարդ/կմ²։ Տարածքը՝ 15 կմ²։ Էլեկտրոնային փոստ` 67020։ Հեռախոսային կոդ` 0862։
Բնակավայրի հովանավորող սուրբն է San Giovanni Battista։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0862 955136


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Շիռլի Թեմպլ

Շիռլի Թեմպլ (անգլ.՝ Shirley Temple, ապրիլի 23, 1928(1928-04-23)[…], Սանտա Մոնիկա, Լոս Անջելես շրջան, Կալիֆոռնիա, ԱՄՆ - փետրվարի 10, 2014(2014-02-10)[…], Վուդսայդ, Սան Մատեո շրջան, Կալիֆոռնիա, ԱՄՆ), ամերիկացի դերասանուհի և երգչուհի։
Ընդգրկվել է Ամերիկյան կինոակադեմիայի կողմից կազմված Ամերիկյան բոլոր ժամանակների ֆիլմերի 100 մեծագույն աստղերի ցանկում 18-րդ տեղում, 6 տարեկանում ստացել է Օսկար, որպես լավագույն անչափահաս դերասան, Օսկար ստացած ամենափոքր անձնավորությունն է։
Հայտնի է դարձել 1930-ական թթ. խաղացած իր մանկական դերերով։ Կինոկարիերայի ավարտից հետո անցել է քաղաքական գործունեության, եղել է ԱՄՆ-ի դեսպանը Չեխոսլովակիայում։
Խաղացել է ընդհանուր թվով 50-ից ավելի ֆիլմերում։


== Ծանոթագրություններ ==
Իրիդիումի բրոմիդ(II)

Իրիդիումի բրոմիդ(II), անօրգանական միացություն, իրիդիումի ու բրոմաջրածնական թթվի աղը` IrBr2, կարմիր-շագանակագույն փոշի։


== Ստացում ==
Ստացվում է իրիդիումի բրոմիդը(III) տաքացման պայմաններում քայքայելով.
  
    
      
        
          
            2
            I
            r
            B
            
              r
              
                3
              
            
             
            
              
                →
                
                  
                    440
                    
                      o
                    
                  
                  C
                
              
            
             
            2
            I
            r
            B
            
              r
              
                2
              
            
            +
            B
            
              r
              
                2
              
            
          
        
      
    
    {\displaystyle {\mathsf {2IrBr_{3}\ {\xrightarrow {440^{o}C}}\ 2IrBr_{2}+Br_{2}}}}
  


== Ֆիզիկական հատկություններ ==
Իրիդիումի բրոմիդը իրենից ներկայացնում է կարմիր-շագանակագույն փոշի, չի լուծվում ջրում ու թթուներում։


== Գրականություն ==
Ливингстон С. Химия рутения, родия, палладия осмия, иридия, платины. — М.: Мир, 1978. — 368 с.
Հրոտից

Հրոտիցը Հայկական տոմարի տասներկուերորդ ամիսն է, ունեցել է 30 օր, սկսվել է հուլիսի 7-ին և վերջացել օգոստոսի 5-ին։


== Անվան սկզբունք ==
Անունը առնչվում է հուր բառի հետ, քանի որ այս ամիսը համընկնում է տարվա ամենաշոգ ժամանակին։


== Աղբյուրներ ==
Չերնեշչինա (գյուղ, Կրասնոկուտի շրջան)

Անվան այլ կիրառումների համար տե՛ս՝ ՉերնեշչինաՉերնեշչինա (ուկրաիներեն՝ Чернещина), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1799 թվականին։
2001 թվականի տվյալներով Չերնեշչինա գյուղում բնակվում էր 556 մարդ։ Բնակավայրը զբաղեցնում է 1988 կմ² տարածք։ Բնակչության խտությունը կազմում էր 279,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քլարկ շրջան (Կենտուկի)

Անվան այլ կիրառումների համար տե՛ս՝ Քլարկ շրջան (այլ կիրառումներ)Քլարկ շրջան (անգլ.՝ Clark County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 658 կմ² է, բնակչությունը՝ 35.613 մարդ (2010 թ. տվյալներով)։ Շրջկենտրոնն է Վինչեսթեր բնակավայրը։ Կազմավորվել է 1792 թ.։
Ագորա

Անվան այլ կիրառումների համար տե՛ս՝ Ագորա (այլ կիրառումներ)
Ագորա (հին հունարեն՝ ἀγορά), ժողովրդական ժողով Հին Հունաստանում, ինչպես նաև սրահներով, առևտրական, հասարակական և պաշտամունքային շենքերով շրջապատված ժողովատեղի-հրապարակ, որտեղ գումարվում էր այդ ժողովը։ Սովորաբար տեղակայված էր քաղաքի կենտրոնում։


== Պատմություն ==
Հրապարակում, որը հիմնականում քաղաքի կենտրոնում էր, գտնվում էին քաղաքի գլխավոր շուկան (տարբեր տեսակի ապրանքներով բաժանված էր «շրջանների») և հաճախ կառվարական հիմնարկները։ Ագորային, որպես կանոն, շրջապատել են արհեստավորների վարպետությամբ կառուցված սրահներ, տաճարներ։ Երբեմն ագորայի օրինակով կանգնեցվել են արձաններ։ Շատ հաճախ ագորան հանդիսանում էր քաղաքի տնտեսական և վարչական կենտրոնը։ Ագորայում հրապարակավ ցուցադրվում էին պոլիսի գործող օրենսդրությունը, քարի վրա գրված կարևոր որոշումներ, պաշտոնական վճիռներ և այլն։
Սկզբնապես ագորան իրենից ներկայացրել է բաց հրապարակ՝ կառուցվող քաղաքի մեջտեղում։ Սակայն դասական շրջանում ագորայի դիրքը դարձավ ավելի առանձնացված, իսկ ագորայի հետագա տիպն ամբողջովին առանձին էր, կանոնավոր պլանավորված և քաղաքի հետ կապված էր միայն դարպասների միջոցով (ագորայի նման ամենաշատ քանակով տարածքներ կարելի է գտնել Փոքր Ասիաում)։ Ագորայի նախագծումը ազդեցություն է ունեցել Հին Հռոմի ճարտարապետության վրա։
Ամենամեծ և հայտնի ագորաներից մեկը Աթենքի ագորան է՝ կառուցված Ք. ա. VI-I դարերում մեծաթիվ առևտրական և հասարակական շինություններով (հանդիսանում էր Ակրոպոլիս բլրի Ներքին քաղաքի կենտրոնը)։ Նաև հայտնի են Սպարտայի և Կորնթոսի ագորաները։
Հրապարակում հսկողության պահպանման համար նշանակվեցին հատուկ պաշտոնական դեմքեր` ագորանոմներ (մետրոնոմներ, որոնք պարտականությունն էր վերահսկել, որպեսզի ճիշտ օգտագործվեն միջոցները), սիտոֆիլակներ (դիտորդ հացի առևտրում) և այլն։


== Ծանոթագրություններ ==


== Տես նաև ==
Ագորանոմներ
Ագորաֆոբիա


== Արտաքին հղումներ ==
Աթենքի ագորայի պաշտոնական պեղումներ
Շտրոլթա

Շտրոլթա (վրաց.՝ შტროლთა), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղի բարձրությունը ծովի մակարդակից 1840 մետր է։ Շրջկենտրոն Ախմետայից 88 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Չեստերֆիլդ (ծխախոտ)

«Չեստերֆիլդ» (անգլ.՝ Chesterfield),  ծխախոտի ապրանքանիշ, արտադրվում է Philip Morris International ընկերության կողմից։


== Պատմություն ==
«Chesterfield» ծխախոտի ապրանքանիշը հիմնադրվել է 1873 թվականին «Drummond Tobacco» ընկերության կողմից (ԱՄՆ)։ Ապրանքանիշը կրում է Վիրջինիա նահանգի շրջանի անունը։ Հետագայում այն անցել է «American Tobacco» ընկերությանը (1898 թվականին) և «Liggett & Myers» (1911թվականին)։ Դրա արդյունքում ամբողջությամբ վերափոխվել է տուփի տեսքը, գովազդային կոնցեպցիան և խառնուրդի բաղադրիչները։ 20-րդ դարի կեսերին ապրանքանիշն ամենամեծ հայտնիությունը ստացավ, այն հովանավորել է  բեյսբոլային մրցույթներ, հեռուստատեսային նախագծեր, այդ գովազդներում մասնակցում էին այնպիսի հայտնիներ, ինչպես՝ Ռոնալդ Ռեյգանը, Ջեյմս Դին, Համֆրի Բոգարտը, Լյուսիլ Բոլլը, Պաուլ Բրայտներ և այլք։Հաջորդ ուժեղ փոփոխությանը ապրանքանիշը ենթարկվել է 2008 թվականի ապրիլ ամսին, այս անգամ փոփոխվեց տուփի դիզայնը։ Տուփի կողային մասը դարձավ բազմագույն, ըստ ճաշակի և տուփի երեք կողմերում հայտնվեց ֆիրմային գրվածք։ Նաև վերափոխվել էր ամեն մի համի անվանումը․Chesterfield Filter Cigarettes դարձավ Chesterfield Classic Red; Chesterfield Lights Cigarettes — Chesterfield Classic Blue; Chesterfield Ultra Lights Cigarettes — Chesterfield Classic Bronze։


== Տեսակներ ==


== Ծանոթագրություններ ==


== Արտաքին հղումներ ==
Ծխախոտների հանրագիտարան․ Chesterfield
Սանտու Անդրե

Սանտու Անդրե (պորտուգալերեն՝ Santo André), քաղաք և համայնք Բրազիլիայի Մեծ АВС տարածաշրջանում՝ Սան Պաուլու նահանգում։ Ընկած է նահանգի վարչական կենտրոնից՝ Մեծ Սան Պաուլու քաղաքից դեպի հարավ-արևմուտք։ Մաս է կազմում Սան Պաուլուի մետրոպոլիսային շրջանի՝ ըստ 2011 թվականի հունիսի 16-ին ընդունված nº 1.139 օրենսդրական ակտի, ուստիև ընդգրկված է Սան Պաուլուի՝ որպես նահանգի վարչական կենտրոնի կառուցապատման համալիր պլանի մեջ։
2018 թվականի տվյալներով Սանտու Անդրեի բնակչության թվաքանակը եղել է 716.109: Զբաղեցնում է 175 քառակուսի կիլոմետր տարածք։ Բնակչության խտությունը կազմում է 4.030 մարդ/կմ2։
Միավորված ազգերի կազմակերպության տվյալների համաձայն՝ Սանտու Անդրեն իր զարգացման մակարդակով Բրազիլիայի բնակավայրերի ցանկում գրավում է տասնհինգերորդ, Սան Պաուլու նահանգում՝ ութերորդ տեղը։ Բացի այդ, երեխաների աճի, կրթության ու դաստիարակության համար լավագույն պայմաններ ստեղծած բրազիլական բնակավայրերի ցանկում զբաղեցնում է հինգերորդ հորիզոնականը։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում էր   11 426 975 հազար ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում էր 17.066,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում էր  0,835 (տվյալները՝ ՄԱԿ-ի զարգացման ծրագրի)։


== Քույր քաղաքներ ==
Սանտու Անդրեն բարեկամական և գործընկերային սերտ հարաբերություններ է հաստատել հետևյալ քաղաքների հետ.

 Վոզելա, Պորտուգալիա
 Բրագա, Պորտուգալիա
 Չենդե, Չինաստան
 Պլզեն, Չեխիա
 Սեստո Սան Ջովաննի, Իտալիա
 Տակասակի, Ճապոնիա
 Ռիբեյրա Բրավա, Կաբո Վերդե


== Պատկերասրահ ==

		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Prefectura de Santo André
Santo André - Portal Nosso São Paulo
Imagen Satelital de la ciudad de Santo André
Ժողովածու (1774)

Ժողովածու (1774), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1774 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 20,2×14,6 չափս։ Ձեռագիրը կազմված է 246 թերթից։ Գրված է միասյուն, բոլորագրով և նոտրգրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։


== Բովանդակություն ==
Գր. Տաթեացւոյ Լուծմունք Յոբայ
Ուխտանէսի Պատմութիւն


== Ծանոթագրություններ ==
Քրիստափոր Օհանյան

Քրիստափոր Օհանյան (1864, Շուշի, Բաքվի նահանգ, Ռուսական կայսրություն - 1924), հայ ազգային-ազատագրական շարժման գործիչ։


== Կենսագրություն ==
Քրիստափոր Օհանյանը ծնվել է Շուշիում։ Դեռ դեռահաս տարիքում մի խումբ տարեկիցների հետ միասին փախել է տնից, որպեսզի միանա հայ ազգային-ազատագրական շարժմանը։ Սակայն հետ է վերադարձվել ոստիկանության կողմից (հավանաբար 1877-1878 թվականների Ռուս-թուրքական պատերազմի ժամանակ)։ Ավարտել է Ժնևի համալսարանի բժշկական ֆակուլտետը։ Մասնագիտությամբ եղել է բժիշկ-ակնաբույժ։ Ժնևում, մի խումբ հայ ուսանողների հետ միասին, 1887 թվականին հիմնել է Սոցիալ դեմոկրատ Հնչակյան կուսակցությունը։ Արդյունքում բնակություն է հաստատել Թավրիզում, որտեղ մասնակցել է մարտական գործողությունների կազմակերպման գործընթացին։ 1897 թվականին օժանդակել է Նիկոլ Դումանին՝ Խանասորի արշավանքի կազմակերպման գործընթացում, որին մասնակցել է որպես ջոկատի հրամանատար և բժիշկ։ Քրիստափոր Օհանյանը «Կուրության պատճառներ» աշխատության հեղինակն է։


== Ծանոթագրություններ ==


== Աղբյուրներ ==
Эдуард Оганесян. Век борьбы. Т.1. Изд-во "Феникс", М.-Мюнхен, 1991, стр. 92
Մարտին եղբայրների տուն

Մարտին եղբայրների տուն (ռուս.՝ Дом братьев Мартын) (Կարմիր տնակ, ռուս.՝ Красный домик), շենք Դոնի Ռոստովում, Բոլշայա Սադովայա փողոցի և Կրեպոստնոյ նրբանցքի խաչմերուկում։ Տունը կառուցվել է 1893 թվականին ճարտարապետ Նիկոլայ Սոկոլովի նախագծով։ Շենքի առաջին սեփականատերը եղել է Մեծ Բրիտանիայի հպատակ Իվան Ռոմանովիչ Մարտինը։ Մարտին եղբայրների տունն ունի մշակութային ժառանգության դաշնային նշանակության օբյեկտի կարգավիճակ։


== Պատմություն ==

Երկհարկանի շենքը կառուցվել է կարմիր աղյուսից 1893 թվականին ռոստովցի ճարտարապետ Նիկոլայ Սոկոլովի նախագծով։ Տունը կառուցված է էկլեկտիկայի կեղծգոթական ուղղության ոգով, նրա մեջ համադրված են ռուսական և գերմանական ճարտարապետության տարրեր։ Տան անկյունային մասում առանձնանում է սրածայր աշտարակով էրկերը։
Սկզբում շենքը պատկանում էր բրիտանահպատակ Իվան Մարտինին, ապա նրա կնոջը` Պ. Մարտինին։ Այնուհետև տունը պատկանել է նրանց որդիներին` Վասիլիին, Գեորգիին և Իվանին։ Մարտին ընտանիքին Դոնի Ռոստովում պատկանել է «Ջոն Մարտին և ընկ.» ձուլամեխանիկական գործարանը, որը գտնվել է տան մոտ։ 1910-ական թվականներին Գեորգի Մարտինը եղել է ԱՄՆ-ի հյուպատոս, իսկ Մարտին եղբայրների տանը գտնվում էր նրա ընդունարանը։
1920 թվականին շենքը պետականացվեց։ Առաջին հարկում տեղակայվեցին տարբեր հաստատություններ, իսկ երկրորդում` կոմունալ բնակարաններ։ Հայրենական մեծ պատերազմից հետո շենքում անցկացվեց վերանորոգում, որի ընթացքում կորսվեցին ձեղնահարկի պատուհանները։ 1980-1990-ական թվականներին շենքում գտնվում էր Նկարչի տունը, որտեղ տեղակայված էին խանութ-սրահը, ցուցահանդես-վերնիսաժը և հնաոճ իրերի կրպակը։
2007 թվականին շենքը փոխանցվեց Միխայիլ Շոլոխովի պետական թանգարան-արգելոցի հաշվեկշռին, որից հետո սկսվեց նրա վերականգնումը։ Նախատեսվում է, որ վերանորոգման աշխատանքների ավարտից հետո Մարտին եղբայրների տանը տեղակայվելու է այդ թանգարանի մասնաճյուղը։


== Ծանոթագրություններ ==
Esperanza (երգ)

«Esperanza», Շառլ Ազնավուրի 1961 թվականի հիթային երգը։
Երգի ֆրանսերեն տեքստի հեղինակը Շառլ Ազնավուրն է, երաժշտությանը՝ Ռամոն Կաբրերա Արգոտեն։ Երգի ազնավուրյան տարբերակն սկսվում է "Esperanza, esperanza, le bonheur en nos coeurs..." բառերով։
Իսպաներեն բնօրինակը՝ Նինո դե Մուրսիայի կատարմամբ, նույնպես ժողովրդականություն է վայելում, առանձնապես՝ իսպանալեզու երկրներում, սակայն Ազնավուրի ֆրանսերեն տարբերակը ավելի ու ավելի շատ երաժշտասերների սրտեր է նվաճել ու նվաճում, և դա՝ մինչև անգամ իսպանալեզու երկրներում։
Ստորև ազատ շարադրանքով ներկայացված է երգի ազնավուրյան տարբերակի բովանդակությունը։
«Esperanza, Esperanza, երջանկությունը մեր սրտերում շարունակում է ապրել։ Esperanza, Esperanza, և հույսն է մեր սրտերում ապրում, սե՛ր իմ։ Սերը ծնվում է փոքրիկ բաներից, մինչև իսկ՝ աննշան մի ժեստից, կերպավորվում է՝ թեկուզև մեր կամքին հակառակ, մեր սրտերում հյուսում է բույնն իր, ծաղկում է մեր խենթավուն երազների մեջ։ Եվ փոխանակ գովերգես նախախնամությունն ու բախտը, դու, ժամանակից առաջ ընկնելով, ուզում ես իմանալ՝ ապագայում ես կլինե՝մ նույնը, թե՝ ոչ։ Բայց, սիրելի՛ս, քանի դեռ սիրում եմ քեզ, մոռացի՛ր ամեն ինչ, ապրի՛ր այս պահը և մի՛ վախեցիր գալիք օրերից։ Հոգ չէ, թե մեզ հետ ինչ կպատահի, վերջ տուր ինքդ քեզ տանջել-չարչարելուն. ինչո՝ւ ես տանջվում...իզո՜ւր ես տանջվում, քանզի մտքերն այն, որ քեզ ցավ են բերում, անբնական են, անբնակա՛ն։ Հավատա՛ ինձ և մոռացի՛ր ընդմիշտ թե՛ հոգս, թե՛ տագնապ, քանզի ժամանակն անցնում է, անցնո՜ւմ։ Եվ լրիվ անգետ, թե վաղվա օրն ինչ նոր բան կբերի, ես վերցնում եմ օրն այս՝ քո սրտի լույսով ճաճանչված և վստահում եմ ճակատագիրս հենց ա՛յս մի բառին՝ Esperanza, այսինքն՝ հույս»։


== Տարբերակներ, երգիչներ ==
António Machin
Digno Garcia - 1970 թ.
Enrique Montoya - 1959 թ.
Nino de Murcia - 1961 թ.
Johnny Forsell, Ֆինլանդիա - 1962 թ.
Los Machucambos - 1962 թ.
Los Matecoco - 1962 թ.
Ralf Carsten, Լոոզեի գերմաներեն թարգմանությամբ - 1962 թ.
Manuel de Gomez, Tipica նվագախմբի հետ - 1963 թ.
Ping Ping (Al Verlane և նրա Montebello's-ը) - 1962 թ.
Orchestre Des Champs Elysées - 1966 թ.
Les Scarlet
Charlie Level և Les Carnaval's
Didier Boland-ը և L'Orchestre Des Rois Avec Les "Gilles Choeurs" PBM  France


== Ծանոթագրություններ ==
Օֆինի

Օֆինի (ֆր.՝ Offignies), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 69 մարդ, բնակչության խտությունը` 15.44 մարդ/կմ²: Բնակավայրը զբաղեցնում է 4.47 կմ² տարածք:


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 34 կմ արևմուտք:


== Բնակչություն ==


== Տնտեսություն ==
2010 թվականին ուներ 39 աշխատունակ (15-64 տարեկան)  բնակիչ, որոնցից ակտիվ էին 27-ը, իսկ ոչ ակտիվները` 12: Ակտիվության ցուցանիշը կազմում է 69,2 %: 27 աշխատունակ մարդկանցից աշխատել է 26 անձ (12 տղամարդ և 14 կին): Գործազուրկ են եղել 1 անձ (1 տղամարդ և 0 կին): 12 անաշխատունակներից 2-ը եղել են աշակերտներ կամ ուսանողներ, 6-ը` թոշակառուներ, իսկ 4-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տրնավայի համալսարան

Տրնավայի համալսարան (սլովակ.՝ Trnavská univerzita v Trnave) համալսարանատիպ քոլեջ Սլովակիայի Տրնավա քաղաքում։


== Պատմական համալսարան ==
Համալսարանը հիմնադրվել է 1635 թվականին Պետեր Պազմանի կողմից։ Ի սկզբանե ունեցել է երկու ֆակուլտետ՝ փիլիսոփայության և աստվածաբանության։ 1665 թվականին ստեղծվել է իրավունքի ֆակուլտետը, 1770 թվականին՝ բժշկական ֆակուլտետը։ Համալսարանը հայտնի է դարձել աստղագետ Մաքսիմիլան Գելի կողմից ստեղծված աստղադիտարանի, համալսարանական գրադարանի, այգու և թատրոնի շնորհիվ։ Համալսարանում դասավանդել են պրոֆեսորներ Ֆրանտիշեկ Կերին, Յան Բատիստ Խորվաթը, Անդրեյ Յասլինսկին։
Համալսարանը գոյատևել է մինչև 1777 թվականը, երբ տեղափոխվել է Բուդա։ Նրա իրավահաջորդն է համարվում Բուդապեշտի Լորանդ Էտվեշի համալսարանը։ Համալսարանի վերջին ռեկտորն է եղել սլովակ փիլիսոփա Անդրեյ Յասլինսկին (1715-1784)։
1992 թվականի մարտի 25-ին Տրնավա քաղաքում բացվել է նոր համալսարան, որը չլինելով նախորդ համալսարանի իրավահաջորդը, շարունակում է հին ավանդույթները։ Այն ունի 5 ֆակուլտետներ, որոնցից 4-ը Տրնավայում են
Փիլիսոփայության և արվեստի ֆակուլտետ
Կրթության ֆակուլտետ
Առողջապահության և սոցիալական խնամքի ֆակուլտետ
Իրավաբանական ֆակուլտետ
Աստվածաբանության ֆակուլտետ (գործում է Բրատիսլավայում)


== Ծանոթագրություններ ==


== Արտաքին հղումներ ==
Պաշտոնական կայք (սլովակերեն)
Կինիկներ

Կինիկներ (հուն․՝ κυυικός, Κυνόσαργες՝ Կինոսարգես՝ բլուր Աթենքում), ցինիկներ (լատ.՝ cynici), Հին Հունաստանում գործած սոկրատեսյան փիլիսոփայական ամենանշանակալից դպրոցներց մեկը, որի հիմնադիրը համարվում է Սոկրատեսի աշակերտ Անտիսթենեսը , իսկ ամենավառ ներկայացուցիչը՝ Դիոգենես Սինոպացին։


== Գաղափարախոսություն ==
Անտիկ պոլիսների ճգնաժամի պայմաններում կինիկները (Անտիսթենես, Դիոգենես Սինոպացի, Կրատես) արտահայտել են ազատ հույների աղքատ դասերի գաղափարախոսությունը։ Առավել հայտնի են նրանց բարոյական ըմբռնումները։ Կինիկները ձգտել են ծայրահեղ պարզեցված ապրելակերպի մշակման, որի սկզբունքները գործնականում կիրառել են իրենց կյանքում։ Մարդու էությունն ու երջանկությունը գտել են սոցիալական շրջապատից դուրս, անհատի բարոյական ինքնուրույնության մեջ, այս պատճառով կոչ են արել ասկետիզմ և կոսմոպոլիտիզմ, վերադարձ դեպի բնություն, ժխտել են կրոնը, բարոյականությունը, իրավունքը և ընդհանրապես քաղաքակրթությունն ու նրա նշանակությունը մարդու կյանքում, լավագույն են համարել մարդու ծայրահեղ թշվառ, նույնիսկ նվաստացուցիչ վիճակը։ Սոցիալ-բարոյական ըմբռնումների և հասարակական նորմերի նկատմամբ նրանց անտարբերության արտահայտություն են տակառում Դիոգենեսի բնակվելու և Կրատեսի՝ ուղղակի հրապարակում ամուսնանալու ավանդությունները։ Իմացաբանության մեջ կինիկները հարել են սոփեստների սենսուալիզմին։


== Կինիկների ուսմունք ==
Կինիկների ուսմունքը ստոիցիզմի անմիջական հիմքերից է, իսկ նրանց ընդունած ապրելակերպի սկզբունքները ազդել են քրիստոնեական ասկետականության գաղափարախոսության ձևավորման վրա։


== Հայտնի կինիկներ ==
Անտիսթենես
Դիոգենես Սինոպացի
Հիպարքիյա
Կերկիդ
Կրատետ Թեբեացի


== Գրականություն ==
Нахов И. М., Киническая литература, М., «Наука», 1981.
Нахов И. М. Кинизм и цинизм. Отжившее и живое (к истории понятия и слов) Archived 2011-11-08 at the Wayback Machine. // Живое наследие античности. Вопросы классической филологии, Вып. IX. М., 1987, с. 231—245
Нахов И.М. Философия киников. - М. - 1982.
«Антология кинизма», М., «Наука», 1984.
Диоген Лаэртский, «О жизни, учениях и изречениях знаменитых философов», М., «Мысль», 1986.


== Արտաքին հղումներ ==
А. Ф. Лосев, «Сократики» 
Диоген Лаэртский. «О жизни, учениях и изречениях знаменитых философов»
И. М. Нахов, Очерк истории кинической философии. 1984
Сократические школы


== Ծանոթագրություններ ==
Մերենան (Արղանա-Մադենի գավառ)

Անվան այլ կիրառումների համար տե՛ս՝ Մերենան (այլ կիրառումներ)Մերենան, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մուրադ Մուրադյան (ազատամարտիկ)

Անվան այլ կիրառումների համար տե՛ս՝ Մուրադ Մուրադյան (այլ կիրառումներ)Մուրադ Տելեմակի Մուրադյան, (մայիսի 12, 1963(1963-05-12), Կիրովական, Հայկական ԽՍՀ, ԽՍՀՄ - մարտի 11, 1996(1996-03-11), Տավուշի մարզ, Հայաստան), հայ բժիշկ-ազատամարտիկ, Նիկոլ Դուման կամավորական ջոկատի անդամ, Արցախյան առաջին պատերազմի մասնակից։


== Կենսագրություն ==
Մուրադ Մուրադյանը ծնվել է Կիրովական քաղաքում։ 1970-1980 թվականներին սովորել և ավարտել է Կիրովականի թիվ 29 միջնակարգ դպրոցը։ Դպրոցական տարիներից Մուրադը զբաղվել է ըմբշամարտով, սովորել է նվագել երաժշտական տարբեր գործիքներ։ Տեղեկություններ, նկարներ է հավաքել Եղեռնի, Հայ դատի, բոլոր ժամանակների ազգային-ազատագրական շարժումների վերաբերյալ, ալբոմներ կազմել։
Դպրոցն ավարտելուց հետո որոշել է մեկնել Լենինգրադ, ընդունվել ռազմաբժշկական ակադեմիա՝ իրականություն դարձնելով իր նվիրական երազանքը, բայց, ի վերջո, տեղի տալով ծնողների խնդրանքին՝ Մուրադը հրաժարվել է Լենինգրադ մեկնելու իր որոշումից։
1982-1984 թվականներին ծառայել է խորհրդային բանակում։ 1987 թվականին ընդունվել է Երևանի պետական բժշկական համալսարանի մանկաբուժության ֆակուլտետ։
1988 թվականից բժշկական ինստիտուտի՝ Արցախյան շարժման նախաձեռնող խմբի անդամ էր։ 1990 թվականին կազմակերպել և մի քանի ակտիվիստների հետ ստեղծել է բուժակ-հրաձիգների պատրաստման և մարտական ջոկատների համալրման խմբեր, ապա «Հայկազուններ» մասնաճյուղը։ 1991 թվականին անդամագրվել է «Նիկոլ Դուման» երկրապահ կամավորական ջոկատին, որի կազմում մինչև հրադադարը մասնակցել է Հայաստանի սահմանամերձ գյուղերի և Լեռնային Ղարաբաղի ինքնապաշտպանական, ազատագրական մարտերին։
1996 թվականին ծառայության է անցել Հայաստանի պաշտպանության նախարարության ռազմաբժշկական վարչությունում՝ որպես վարչության պետի տեղակալ։
Զոհվել է 1996 թվականի մարտի 11-ին՝ ծառայողական պարտականությունները կատարելիս, Տավուշի սահմանամերձ շրջանում։


== Պարգևներ ==
Հետմահու պարգևատրվել է «Արիության համար» մեդալով։


== Հիշատակ ==
Սեպտեմբերի 8-ին Երևանի պետական բժշկական համալսարանում բացվել է բժիշկ-ազատամարտիկ Մուրադ Մուրադյանի անվան լսարանը։
Հայաստանի Լոռու մարզի Ջիլիզայի միջնակարգ դպրոցը անվանվել է Մուրադ Մուրադյանի անունով։


== Ծանոթագրություններ ==
Քիարան Հայնդս

Քիարան Հայնդս (անգլ.՝ Ciarán Hinds, 9 փետրվարի, 1953, Բելֆաստ, Հյուսիսային Իռլանդիա), իռլանդացի դերասան։ Կարիերան սկսել է 1976 թվականից՝ Գլազգոյի The Citizens Theatre բեմում։ Պիտեր Բրուկի թատերական ծրագրի անդամ, Մահաբհարաթա էպոսի մեկնաբան (Աշվատհամայի դերում)։
Առավել հայտնի է հետևյալ ֆիլմերից՝ «Ջեյն Էյր», «Մյունխեն», «Գիտակցության համոզմունքը» և «Հռոմ» հեռուստասերիալից՝ Գայոս Հուլիոս Կեսարի դերում։


== Կենսագրություն ==
Ծնվել է Բելֆաստում՝ կաթոլիկի ընտանիքում, ամենափոքր և միակ տղան է բազմազավակ ընտանիքում (հինգ երեխա)։ Հայրը բժիշկ է, իսկ մայրը՝ դպրոցական ուսուցչուհի։ Հայնդը ստացել է միջնակարգ կրթություն St Malachy’s College-ում։ Դերասանի վարպետություն ուսումնասիրել է թատերական արվեստի թագավորական ակադեմիայում։


=== Անձնական կյանք ===
Ապրում է Փարիզում ֆրանսիացի դերասանուհի Էլեն Պատարոյի հետ, ում հետ ծանոթացել է «Մահաբհարաթա» էպոսի մեկնաբանությունների ժամանակ՝ 1987 թվականին։ Նրանք ունեն մեկ աղջիկ՝ Սոֆին (ծնվել է 1991 թվականին)։


== Ֆիլմագրություն ==


== Ծանոթագրություններ ==


== Արտաքին հղումներ ==
Հայնդսի աշխատանքները՝ նվիրված թատրոնին, կինոյին և հեռուստատեսությանը(անգլ.)
Տոռե դե Պենիաֆիել

Տոռե դե Պենիաֆիել (իսպ.՝ Torre de Peñafiel) մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 29,94 կմ2։ Բնակչությունը՝ 47 մարդ (2010 թվականի տվյալներով)։ Պրովինցիայի վարչական կենտրոնից գտնվում է 64 կմ հեռավորության վրա։


== Պատկերասրահ ==
Նիգեր (գաղութ)

Ֆրանսիական Նիգեր գաղութ  (ֆր.՝ Colonie du Niger), Ֆրանսիական գաղութային կայսրության մասը, արևմտյան Աֆրիկայում, այժմյան Նիգերի կազմում։ Գոյություն է ունեցել 1900-ից 1960 թթ.:


== Տես նաև ==
Նիգեր
Անդրեյ Երմակ

Անդրեյ Երմակ (ուկրաիներեն՝ Андрій Борисович Єрмак, նոյեմբերի 21, 1971(1971-11-21), Կիև, Ուկրաինական ԽՍՀ, ԽՍՀՄ), ուկրաինացի իրավաբան, կինոպրոդյուսեր, Ուկրաինայի նախագահի օգնական (2019 թվականի մայիսի 21-ից մինչև 2020 թվականի փետրվարի 11-ը)։
Ուկրաինայի նախագահի գրասենյակի ղեկավար (2020 թվականի փետրվարի 11-ից)։ Ուկրաինայի ազգային անվտանգության և պաշտպանության խորհրդի անդամ (2020 թվականի փետրվարի 12-ից)։


== Կենսագրություն ==
1995 թվականին ավարտել է Տարաս Շևչենկոյի անվան Կիևի ազգային համալսարանի Միջազգային հարաբերությունների ինստիտուտը, ստացել Միջազգային մասնավոր իրավունքի մագիստրոսի աստիճան։ Նույն թվականին ստացել է իրավաբանական գործունեությամբ զբաղվելու իրավունքի վկայագիր։
1997 թվականին հիմնադրել է միջազգային իրավաբանական ընկերություն, ակտիվորեն մասնակցել է տնտեսական իրավունքի և Մտավոր սեփականության ոլորտում առաջին օրենսդրական ակտերի մշակմանը։
2000 թվականին հրավիրվել է Իրավաբանների միջազգային կազմակերպության (IBA) ամենամյա համաժողովին, հանդիսանում է IBA-ի անդամ և Ուկրաինայի իրավաբանների ասոցիացիայի անդամ։
Երեք գումարումների ընթացքում (V, VI,VIІ) աշխատել է որպես Ուկրաինայի ժողովրդական պատգամավոր, Ռեգիոնների կուսակցությունից ըմբիշ Էլբրուս Թադեևի օգնական։ «Կիև քաղաքի գործարարների ասոցիացիա» հասարակական կազմակերպության նախագահ։
2019 թվականի մայիսի 21-ին Ուկրաինայի նախագահ Վլադիմիր Զելենսկին Անդրեյ Երմակին նշանակել է իր օգնական։ Այդ պաշտոնում համակարգել է արտաքին քաղաքականության հարցերն ու միջազգային հարաբերությունները։
Ազգային ներդրումային խորհրդի անդամ (2019 թվականի հունիսի 21-ից)։ «Ուկրօբորոնպրոմ» պետական կոնցեռնի դիտորդական խորհրդի անդամ (2019 թվականի հոկտեմբերի 7-ից)։
Ըստ strana.ua-ի տվյալների Երմակը տնօրինում է ավելի քան երկու տասնյակ ընկերությունների բաժնեմաս, որոնց թվում են՝ իրավաբանական և պահնորդական ծառայություններ, դեղագործություն, խորհրդատվություն, շինարարություն։
2020 թվականի փետրվարի 11-ին Ուկրաինայի նախագահ Վլադիմիր Զելենսկին Անդրեյ Երմակին նշանակել է Ուկրաինայի նախագահի գրասենյակի ղեկավար։


== Ստեղծագործական գործունեությոն ==
Garnet International Media Group-ի հմնադիր։ «Մարտի կանոն» և «Սահման» ֆիլմերի պրոդյուսերն է։
Ուկրաինայի կինոակադեմիայի անդամ, Եվրոպական կինոակադեմիայի անդամ (2017)։


== Ծանոթագրություններ ==


== Արտաքին հղումներ ==
Андрей Ермак Internet Movie Database կայքում
Андрея Ермака Ֆեյսբուքում
«Անդրեյ Երմակը նշել է նախագահի գրասենյակի ղեկավարի պաշտոնում իր աշխատանքի գերակա ուղղությունները»։ Ուկրաինայի նախագահի գրասենյակ։ 2020 թվականի փետրվարի 12։ Վերցված է 2020 թվականի փետրվարի 12
Արտակուլ

Արտակուլ (ռուս.՝ Артакуль, բաշկիրերեն՝ Әртәкүл), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 452 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)